นายกรัฐมนตรี ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หามาตรการที่เหมาะสมป้องกันโรคโควิด-19
นายกรัฐมนตรี ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หามาตรการที่เหมาะสมป้องกันโรคโควิด-19พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือศูนย์บบริหารสถานการณ์โควิด-19 ที่ทำเนียบรัฐบาล พร้อมกล่าวระหว่างเป็นประธานการประชุมว่า วันนี้เป็นการประชุมตามช่วงระยะเวลา โดยเฉพาะทุกวันจันทร์ ซึ่งวันนี้มีการแพร่ระบาดกระจายตัวมากขึ้น จึงต้องหามาตรการรองรับ ซึ่งวันนี้ต้องทำความเข้าใจ 2 คำ คือ คำว่าระดับ 3 กับระยะที่ 3 เพราะมีผลกระทบหลายด้าน จึงต้องหามาตรการที่เหมาะสมและไม่ทำให้เกิดผลกระทบมากนัก ซึ่งต้องอาศัยความร่วมมือจากภาครัฐ เอกชน ประชาชนและภาคธุรกิจที่เกี่ยวข้องด้วย พร้อมขอบคุณทุกคน รวมถึงที่ส่งตัวแทนมาในการทำงานเสาร์อาทิตย์ กับศูนย์บบริหารสถานการณ์โควิด-19 ของรัฐบาล ตลอด 24 ชั่วโมง เพื่อพร้อมประสานงานแบบบูรณาการ เพื่อแก้ปัญหาที่ติดขัดอยู่ ให้เกิดผลทางปฏิบัติอย่างแท้จริงและขอรับฟังความคิดเห็นจากทุกท่านในที่ประชุมด้วย